钦定古今图书集成/理学汇编/文学典/第093卷 > 黎仲基
## 钦定古今图书集成/理学汇编/文学典/第093卷 > 黎仲基

按《江西通志》：仲基，名载，以字行，临川人。家三世，治丧
不用僧道。仲基性端重，尝谒草庐于郡学，草庐喜曰：
“期年所接，无如君者。”郡以明经、博学荐，湖广左丞章
伯颜，征为太平路儒学教授。蕲黄盗起，尝以奇策佐
伯颜取胜江上，归，筑室瓜园。洪武初，再荐不起，卒。有
《瓜园集》十卷、语录八卷。